7 Monna wa Mokeresete o tshwanetse go diragatsa seabe sa gagwe, e seng fela ka go reetsa se mosadi wa gagwe a se buang mme gape o tshwanetse go leka go ntsha maikutlo a gagwe ka tsela e e utlwalang. Mogolwane yo o nang le dingwaga di le 27 a nyetse a re: “Ke tshwanetse go leka ka natla gore ke bolelele mosadi wa me se se mo pelong ya me.” Mokaulengwe yo o nang le dingwaga di le 24 a nyetse a re: “Ka dinako dingwe ga ke ntshe maikutlo a me, ke akanya gore, ‘Fa ke sa bue ka kgang eno, e tla feta.’ Le fa go ntse jalo, ke lemogile gore go ntsha maikutlo a me ga go kaye gore ke motho yo o bokoa. Fa go le thata gore ke ntshe maikutlo, ke a rapela gore ke kgone go bua mafoko a a siameng, ka tsela e e siameng. Go tswa foo, ke goga moya ke bo ke simolola go bua.” Sengwe gape se se ka thusang ke nako e e siameng, gongwe ka nako ya fa banyalani ba le bosi ba bala temana ya letsatsi kgotsa ba bala Baebele mmogo.